paragraph_text: Prvi meč su odigrali 2006. na Roland Garrosu u četvrtfinalu, gdje je Nadal pobijedio Đokovića koji je bio prisiljen da se povuče zbog ozljede u trećem setu. Njihovo prvo finale je bilo 2007. u Indian Wellsu, a Nadal je osvojio naslov. Đoković je ostvario prvu pobjedu u četvrtfinalu Miamija 2007. Od ožujka 2011. do travnja 2013, odigrali su jedanaest uzastopnih finalnih mečeva. Obojica su proveli na prvome mjestu ATP ljestvice preko 100 tjedana.